New Start นิทรรศการเพื่อให้บริการแก่ผู้ที่ต้องการเริ่มต้นชีวิตใหม่ ในฝรั่งเศส
กรุงปารีสมีสมญาหลายอย่างด้วยกัน แต่ที่รู้จักกันทั่วไป คือ City of Light หรือ City of Romance ในขณะเดียวกันตัวเลขของสถาบันประชากรศาสตร์ศ
คุณ Brigitte Gaumet เลยจัดงานนิทรรศการขึ้นเมื่อปลายเดือนตุลาคม เรียกชื่อว่า "NewStart" หรือการเริ่มต้นใหม่เพื่อให้บริการแก่ผู้ที่อยากจะไต่กลับขึ้นมาจากหลุมรัก และหาทางเริ่มต้นชีวิตใหม่ นิทรรศการ "New Start" มีผู้ประกอบการ ซึ่งมีตั้งแต่สำนักงานทนายความ ห้องเสริมสวย หมอดูไปจนถึงที่ปรึกษาส่วนตัวสำหรับคนที่ขาดความเชื่อมั่นในตนเอง ไปตั้ง Booth เสนอบริการในงาน นิทรรศการ 2 วันนี้ยังจัดให้มีสัมนาและปาฐกถาในเรื่องต่างๆ ที่เกี่ยวข้อง เช่น "บทบาทของศัลยกรรมพลาสติคในการสร้างภาพลักษณ์ใหม่"การหาเพื่อนใจทางเว็บ" และ "การแยกกันอยู่: ทนายความทำอะไรให้ได้บ้าง?" คุณ Brigitte บอกว่าที่ใจกล้าจัดงานนี้ขึ้นมาก็เพราะเห็นประธานาธิบดี Nicolas Sarkozy หย่าร้างภรรยาคนที่สองไม่นานนักหลังจากเข้ารับตำแหน่งเมื่อปีค.ศ. 2007 คุณ Brigitte บอกว่าถ้าประธานาธิบดียังทำได้ คนทั่วๆ ไปก็น่าจะทำได้ด้วยไม่ใช่เรื่องน่ารังเกียจแต่อย่างใด งานนิทรรศการครั้งแรก สำหรับผู้ที่อยากจะหย่าร้างจากคู่สมรสมีชาวปารีสมากกว่า 4,000 คนให้ความสนใจไปร่วมงานและไม่ต้องบอกก็คงเป็นที่ทราบว่า Booth ของสำนักงานทนายความมีผู้คนไปรุมล้อมขอคำปรึกษามากกว่าใครเพื่อน ส่วน Booth ที่มีคุณผู้หญิงเข้าคิวรอเป็นแถวยาวนั้นแน่นอนที่เป็น Booth ให้คำแนะนำในเรื่องการเสริมสวย หรือ makeoverตั้งแต่ทรงผม ไปจนถึงการลดน้ำหนักตัว และการนวดเพื่อลด Celluliteหรือไขมันที่มองเห็นได้ตามผิวหนัง โดยเฉพาะตามต้นขา ก็ไม่ใช่เรื่องน่าประหลาดใจแต่อย่างใดเพราะคนเราเมื่อประสบความผิดหวัง ก็ต้องสร้างความหวังกันใหม่ด้วยการ Makeoverซึ่งไม่เพียงแต่ทำให้เจ้าตัวสบายใจ และมั่นใจในตัวเองมากขึ้นแล้วยังอาจทำให้คนอื่นๆ ที่ได้พบเห็นสบายตาสบายใจตามไปด้วยได้